CELEX: 31978D0897
Language: lt
Date: 278553600000
Title: Tarybos sprendimas 1978 m. spalio 30 d. dėl Susitarimo dėl valstybių narių pateiktų reikalavimų pagal vidutinės trukmės finansinės pagalbos susitarimus, mobilizavimo, pasiekto apsikeičiant laiškais tarp Europos ekonominės bendrijos ir Tarptautinių atsiskaitymų banko

Svarbus teisinis pranešimas

|

31978D0897

Oficialusis leidinys L 316 , 10/11/1978 p. 0021 - 0021 specialusis leidimas suomių kalba: skyrius 10 tomas 1 p. 0018  specialusis leidimas graikų k.: skyrius 10 tomas 1 p. 0174  specialusis leidimas švedų kalba: skyrius 10 tomas 1 p. 0018  specialusis leidimas ispanų kalba: skyrius 10 tomas 1 p. 0069  specialusis leidimas portugalų kalba skyrius 10 tomas 1 p. 0069 

		Tarybos sprendimas1978 m. spalio 30 d.dėl Susitarimo dėl valstybių narių pateiktų reikalavimų pagal vidutinės trukmės finansinės pagalbos susitarimus, mobilizavimo, pasiekto apsikeičiant laiškais tarp Europos ekonominės bendrijos ir Tarptautinių atsiskaitymų banko(78/897/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį,atsižvelgdama į 1971 m. kovo 22 d. Tarybos sprendimą 71/143/EEB, nustatantį vidutinės trukmės finansinės pagalbos mechanizmą [1], su paskutiniais pakeitimais, padarytais Sprendimu 78/49/EEB [2], ypač į jo 1 ir 4 straipsnius,atsižvelgdama į Komisijos rekomendaciją,atsižvelgdama į 1978 m. vasario 28 d. Pinigų komiteto nuomonę,kadangi Sprendimas 78/49/EEB įtvirtino nuostatą, kad tais atvejais, kai viena arba daugiau valstybių narių, kurios teikia kreditus pagal vidutinės trukmės finansavimo pagalbos sistemą, patiria sunkumų arba joms gresia rimti sunkumai dėl mokėjimų balanso, mobilizuoti šios valstybės ar šių valstybių reikalavimus; kadangi yra numatyta, kad reikalavimų mobilizavimas galėtų būti atliekamas, inter alia, dar kartą finansuojant už sistemos ribų, arba su kitomis tarptautinėmis institucijomis suderintais valstybių narių veiksmais ar su tokiomis organizacijomis pasiektu susitarimu;kadangi Tarptautinių atsiskaitymų bankas yra organizacija, galinti suteikti tokį pakartotiną finansavimą,NUSPRENDĖ:1 straipsnis1. Bendrijos vardu pritariama susitarimui, pasiektam apsikeičiant laiškais tarp Europos ekonominės bendrijos ir Tarptautinių atsiskaitymų banko, dėl valstybių narių pateiktų reikalavimų pagal vidutinės trukmės finansinės pagalbos susitarimus, mobilizavimo.2. Susitarimo tekstas pridedamas prie šio sprendimo.2 straipsnisTarybos pirmininkui leidžiama paskirti asmenį, įgaliotą pasirašyti susitarimą, siekiant įpareigoti Bendriją.Priimta Liuksemburge, 1978 m. spalio 30 d.Tarybos varduPirmininkasJ. Ertl[1] OL L 73, 1971 3 27, p. 15.[2] OL L 14, 1978 1 18, p. 14.--------------------------------------------------Susitarimaspasikeičiant raštais tarp Europos ekonominės bendrijos ir Tarptautinių atsiskaitymų banko dėl mokėjimų pagal valstybių narių teikiamus reikalavimus, laikantis susitarimų dėl vidutinės trukmės finansinės pagalbosA. Tarptautinių atsiskaitymų banko raštasGerbiamasis pone,Tarptautinių atsiskaitymų bankas galėtų sudaryti susitarimus dėl rezervinių lėšų kredito su valstybių kreditorių centriniais bankais, jeigu jie to paprašytų.Šie susitarimai galėtų būti sudaryti dėl bendros sumos, neviršijančios viso indėlio dydžio, kurį valstybė kreditorė įneša į sistemą, ir ne didesnės už 2725 milijonus apskaitos vienetų, ir atitinkančios valstybių narių visų būsimų įsipareigojimų aukščiausios ribos pusę.Kiekvieno susitarimo dėl rezervinių lėšų išsamus praktinis įgyvendinimas turėtų būti nustatytas Tarptautinių atsiskaitymų banko ir atitinkamo centrinio banko susitarimu. Tačiau jau dabar galima nurodyti tam tikras sąlygas, kurias Tarptautinių atsiskaitymų bankas yra pasirengęs taikyti:Pirmasis Tarptautinių atsiskaitymų banko įsipareigojimas dėl kiekvieno rezervinių lėšų kredito būtų nustatytas dvejiems metams su galimybe jį pratęsti kitokios trukmės laikotarpiui, bet iš viso ne daugiau negu penkeriems metams.Už kreditų atidarymą ir už kiekvieną jų pratęsimą Tarptautinių atsiskaitymų bankas imtų komisinį atlyginimą. Taip pat reikėtų susitarti, kad siekiant sudaryti sąlygas atlikti būtinus paties banko likvidumo sureguliavimo darbus, pirmą kartą pinigai galėtų būti paimti ne anksčiau kaip po mėnesio nuo susitarimo dėl rezervinių lėšų sudarymo. Pinigai būtų imami valiutomis, kuriomis Tarptautinių atsiskaitymų bankas disponuotų susitarimų sudarymo metu, veikiausiai JAV doleriais; pinigai būtų imami laikotarpiams, dėl kurių reikėtų derėtis atsižvelgiant į Banko išteklius, veikiausiai trims ar šešiems mėnesiams. Sąlygos būtų tos pačios, kokias Bankas tuo metu taiko panašiomis sąlygomis sudaromiems sandoriams, tai yra, artimos rinkos kursams. Paprastai šie kursai būna tik nežymiai didesni už LIBOR. Tačiau tuo atveju, jei Bankas turėtų pats ieškoti rinkose reikiamų lėšų, gali būti taikoma didžiausia palūkanų norma, lygi LIBOR ir atitinkamos maržos sumai.Būčiau dėkingas, jei galėtumėte pranešti, ar Europos Bendrijų Taryba pritaria šio rašto turiniui.Reiškiu Jums savo didžią pagarbą.Tarptautinių atsiskaitymų banko varduB. Bendrijos raštasGerbiamasis pone,Turiu garbę pranešti, kad gavau Jūsų šios dienos raštą, kuriame rašoma:"Tarptautinių atsiskaitymų bankas galėtų sudaryti susitarimus dėl rezervinių lėšų kredito su valstybių kreditorių centriniais bankais, jeigu jie to paprašytų.Šie susitarimai galėtų būti sudaryti dėl bendros sumos, neviršijančios viso indėlio dydžio, kurį valstybė kreditorė įneša į sistemą, ir ne didesnės už 2725 milijonus apskaitos vienetų, ir atitinkančios valstybių narių visų būsimų įsipareigojimų aukščiausios ribos pusę.Kiekvieno susitarimo dėl rezervinių lėšų išsamus praktinis įgyvendinimas turėtų būti nustatytas Tarptautinių atsiskaitymų banko ir atitinkamo centrinio banko susitarimu. Tačiau jau dabar galima nurodyti tam tikras sąlygas, kurias Tarptautinių atsiskaitymų bankas yra pasirengęs taikyti:Pirmasis Tarptautinių atsiskaitymų banko įsipareigojimas dėl kiekvieno rezervinių lėšų kredito būtų nustatytas dvejiems metams su galimybe jį pratęsti kitokios trukmės laikotarpiui, bet iš viso ne daugiau negu penkeriems metams.Už kreditų atidarymą ir už kiekvieną jų pratęsimą Tarptautinių atsiskaitymų bankas imtų komisinį atlyginimą. Taip pat reikėtų susitarti, kad siekiant sudaryti sąlygas atlikti būtinus paties banko likvidumo sureguliavimo darbus, pirmą kartą pinigai galėtų būti paimti ne anksčiau kaip po mėnesio nuo susitarimo dėl rezervinių lėšų sudarymo. Pinigai būtų imami valiutomis, kuriomis Tarptautinių atsiskaitymų bankas disponuotų susitarimų sudarymo metu, veikiausiai JAV doleriais; pinigai būtų imami laikotarpiams, dėl kurių reikėtų derėtis atsižvelgiant į Banko išteklius, veikiausiai trims ar šešiems mėnesiams. Sąlygos būtų tos pačios, kokias Bankas tuo metu taiko panašiomis sąlygomis sudaromiems sandoriams, tai yra, artimos rinkos kursams. Paprastai šie kursai būna tik nežymiai didesni už LIBOR. Tačiau tuo atveju, jei Bankas turėtų pats ieškoti rinkose reikiamų lėšų, gali būti taikoma didžiausia palūkanų norma, lygi LIBOR ir atitinkamos maržos sumai.Būčiau dėkingas, jei galėtumėte pranešti, ar Europos Bendrijų Taryba pritaria šio rašto turiniui."Turiu garbę Jums pranešti, kad Europos Bendrijų Taryba pritaria Jūsų rašto turiniui.Reiškiu Jums savo didžią pagarbą.Europos Bendrijų Tarybos vardu--------------------------------------------------